"Əkinçi", 27 may 1876, №10/Təzə xəbərlər
Rus, Prus, Avstriya vəzirləri may ayının 11-də Berlin şəhərində Osmanlı
işindən ötrü məşvərət edib, kağız bağlayıb, onun üzünü Firəng, Ġngilis, Ġtaliya
vəzirlərinə göndəriblər. Firəng və Ġtaliya dövləti ol kağızı qəbul edib qol çəkiblər,
amma Ġngilis ona razı olmayıb.

Doğrudur, ol kağızın məzmunu hələ mə’lum deyil, amma qəzetlərdə
yazırlar ki, ol kağızı təsdiq edən dövlətlər Osmanlı dövlətindən təvəqqə edəcəklər
ki, öz tabeləri xaçpərəstlər ilə bu ay cəng eləməsin, keçmişdə yazıları Andraşinin
sülhnaməsinə əməl eləsin. Qeyri dövlətlərin xaçpərəstlərindən və müsəlmanlardan
bir qism təyin eləsin ki, zikr olan sülhnaməni dürüstlük ilə əmələ gətirsin. Ondan
masəva, zikr olan dostlar danışıq edib ki, Osmanlı dövlətini və onlar ilə cəng edən
xaçpərəstləri qorxudub ol sülhnaməni qəbul elətməkdən ötrü sərhəddə əsgər
saxlasınlar və cəng gəmilərini Ağ dənizə göndərsinlər. Bu halda o gəmilər Mərmər
dəryasının boğazına yığılıblar.

 * *

Osmanlı dövlətinin bu qədər əsgəri və əsgəriyyə tədarükü olmaqlıq ilə
dövlət işlərini dolandıran kəslər bir az xaçpərəst tayfasını zəbt eləyə bilməkliyi
istanbul şəhərinin müsəlmanların qeyrətə gətirib. Bu may ayının 11-də 25 mindən
ziyadə məscidlərdə tə’lim tapan tələbələr Soltan Əhməd məscidinə cəm olub,
birləşib gedib həzrət Soltan Əbdüləzizin sarayını əhatə edib, soltana rubəru ərz
ediblər ki, şeyxül-islam Həsən əfəndini və sədri-ə'zəm Mahmud Nədim paşanı əzl
eləsin. Millət məclisi, yəni bir divanxana ki, onun calislərin camaat zübdə edə və o divanxana dövlət işlərini dolandıra bilsin, zikr olan millət məclisi həzrət soltana
məvacib təyin eləsin ki, ondan ziyadə xərc olunmasın. Camaatın belə dövlət üzünə ağ
olmağını görüb qeyri dövlətlərin konsulları və Ġstanbulda sakin olan tabeləri özlərini
mühafizət etməkdən ötrü cəng gəmiləri gətirdib, orada məskən ediblər. Ġndi may
ayının 18-dən tel gəlib ki, camaat Soltan Əbdüləzizi xaric edib, onun yerinə
mərhum Soltan Məcidin oğlu Murad əfəndini soltan edib.

 * *

istanbul şəhərindən may ayının 8-dən yazırlar ki, həzrət soltan mərhum
Soltan Məcidin uşaqlarını dustaq edib.

 * *

Osmanlı dövlətinin Salonik şəhərində bir xaçpərəst qızı istəyib ki, islam
olsun, amma xaçpərəstlər və qeyri dövlətlərin konsulları razı olmurlar imiş. Ona
binaən camaat konsulların üstə tökülüb Firəng və Prus dövlətlərinin konsullarını
öldürüb. Osmanlı dövləti onları öldürənlərdən 6-sını boğazından asdırıb, qeyrilərini
həm tənbeh elədəcək.

 * *

Badkubədə ermənilərin oxuyan uşaqlara kömək etməkdən ötrü bina olan
icmaı ki, hər ildə 4 min manatacan məktəbxanalar xərc edir, bu may ayının 23-də ol
icma bina olmağını yada salıb, öz calisləri üçün qonaqlıq eləmişdi.

 * *

"Türküstan" qəzeti yazır ki, martın 3-də Daşkənd şəhərində Əbdülmö’mün
və Mirğalan şəhərində Molla Ġshaq ki, adını Poladxan qoyub, ruslar ilə cəng
edərmiş, boğazından asdırıblar. Ondan savayı zikr olan qəzet yazır ki, dövlət
tərəfindən komissiya təyin olunub ki, Kokan xanlığının, yəni Fərğan oblastının
yerlərini, xalqını və onlar keçmişdə xana verdiyi təhmilatın qədərini məlum etsin.

 * *

4 il bundan sabiq pruslar ilə firənglərin cəngi olan zaman Parij şəhərini
əhatə etmişdilər. Ol vaxt aclıq olduğuna hər bir şeyi, o cümlədən siçan əti də
yeyirlərmiş. Çünki siçan insana çox zərər edən heyvandır, ona binaən indi istəyirlər
ki, həmişə siçan yeyilsin. Bu səbəbə indi Belği vilayətində bir icma bina olub, adı
siçanyeyən. Onun calisləri həftədə bir dəfə cəm olub siçan əti yeyirlər.

 * *

Rusların baharda da bir bayramları olur ki, evlərini söyüd və qeyri ağacların
budaqları ilə bəzəyirlər. Çünki ağacların ab-havaya çox xeyri var, ona binaən indi
qadağan olub ki, ol bayramda ağac budaqlarını qırıb evlərini bəzəsinlər.

Əkinçi qəzetindəki xəbərlər